...........................................เทพสุริยา / ผอ.กง.บศ.

..........................................................ธิติวัฒน์ / หน.ฝ....................................................สรัญกร / บุคลากร



ที่ มท ๐๘๐๙.๔/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม 2564

เรื่อง โครงการประชุมเชิงปฏิบัติการพัฒนาครูและบุคลากรทางการศึกษาท้องถิ่นเพื่อเลื่อนวิทยฐานะชำนาญการพิเศษ   
 (กรณีเยียวยา) ประจำปีงบประมาณ พ.ศ. 2564

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. บัญชีรายชื่อองค์กรปกครองส่วนท้องถิ่นและรายชื่อผู้เข้าร่วมโครงการฯ จำนวน 1 ฉบับ

2. กำหนดการประชุมฯ จำนวน 1 ฉบับ

3. รายละเอียดวิธีการลงทะเบียน จำนวน 1 ฉบับ

4. ใบแจ้งการชำระเงินฯ จำนวน 1 ฉบับ

ด้วยกรมส่งเสริมการปกครองท้องถิ่น จะดำเนินการโครงการประชุมเชิงปฏิบัติการพัฒนาครูและบุคลากรทางการศึกษาท้องถิ่นเพื่อเลื่อนวิทยฐานะชำนาญการพิเศษ (กรณีเยียวยา) ประจำปีงบประมาณ พ.ศ. 2564 ให้กับข้าราชการหรือพนักงานครูและบุคลากรทางการศึกษาท้องถิ่น ที่ยื่นคำขอรับการประเมินเพื่อเลื่อนสู่  
วิทยฐานะชำนาญการพิเศษในรอบเดือนเมษายน ๒๕62 (ส่งผลงานฯ ระหว่างวันที่ 1 – 5 กันยายน ๒๕62) และ  
มีผลการประเมินผลงานที่เกิดจากการปฏิบัติหน้าที่ (ผลการปฏิบัติงานและผลงานทางวิชาการ) ไม่ผ่านเกณฑ์   
โดยแบ่งการประชุมฯ ออกเป็น 4 รุ่น ๆ ละ 5 วัน ผู้เข้าร่วมโครงการฯ รุ่นละประมาณ 148 ราย ดำเนินการประชุมฯ   
ณ โรงแรมขอนแก่นโฮเต็ล อำเภอเมืองขอนแก่น จังหวัดขอนแก่น ดังนี้

รุ่นที่ 1 ระหว่างวันที่ 2 – 6 เมษายน ๒๕64

รุ่นที่ 2 ระหว่างวันที่ 22 – 26 เมษายน ๒๕64

รุ่นที่ 3 ระหว่างวันที่ 29 เมษายน – 3 พฤษภาคม 2564

รุ่นที่ 4 ระหว่างวันที่ 6 – 10 พฤษภาคม 2564

กรมส่งเสริมการปกครองท้องถิ่น พิจารณาแล้วเพื่อให้การดำเนินการโครงการประชุมฯ เป็นไปด้วย  
ความเรียบร้อยและบรรลุตามวัตถุประสงค์ จึงขอให้จังหวัดดำเนินการ ดังนี้

1. แจ้งองค์กรปกครองส่วนท้องถิ่นทุกแห่งที่มีข้าราชการหรือพนักงานครูและบุคลากรทางการศึกษาท้องถิ่นในสังกัด ตรวจสอบรายชื่อฯ **จาก QR Code ท้ายหนังสือ หรือจากเว็บไซต์กรมส่งเสริมการปกครองท้องถิ่น เมนู “หนังสือราชการ”** และอนุญาตให้ข้าราชการหรือพนักงานครูฯ เข้าร่วมโครงการประชุมฯ โดยชำระเงินค่าลงทะเบียนตามรุ่นที่กำหนด และเดินทางไปเข้าร่วมประชุมตามวัน เวลา และสถานที่ของรุ่นที่ได้ลงทะเบียนไว้ โดยให้เบิกค่าใช้จ่ายในการเดินทางไปราชการจากต้นสังกัด

2. การชำระเงิน ให้โอนเงินผ่านธนาคารกรุงไทย จำกัด (มหาชน) ก่อนวันประชุมไม่น้อยกว่า 15 วันทำการโดยใช้แบบใบแจ้งการชำระเงินเข้าร่วมการประชุม กรมส่งเสริมการปกครองท้องถิ่น ชื่อหลักสูตร : โครงการประชุมเชิงปฏิบัติการพัฒนาครูและบุคลากรทางการศึกษาท้องถิ่น เพื่อเลื่อนวิทยฐานะชำนาญการพิเศษ (กรณีเยียวยา)  
ประจำปีงบประมาณ พ.ศ. 2564 เป็นแบบฟอร์มในการโอนเงิน จำนวนคนละ 9,400 บาท ทั้งนี้ ให้ตรวจสอบ  
ความถูกต้องของรหัสหลักสูตรและรหัสรุ่นก่อนการโอนเงินตามแบบใบแจ้งการชำระเงินดังกล่าว โดยโอนเงินเข้า

บัญชีเงินฝากกระแสรายวัน ธนาคารกรุงไทย จำกัด (มหาชน) สาขาถนนวิสุทธิกษัตริย์ ชื่อบัญชี “ค่าลงทะเบียน

/โครงการ...

-2-

โครงการฝึกอบรม กรมส่งเสริมการปกครองท้องถิ่น” เลขที่บัญชี 006-6-07387-1 (ค่าธรรมเนียมการโอนเงิน ของธนาคาร จำนวน 10 บาท ต่อรายการ) และสามารถลงทะเบียนได้ตั้งแต่บัดนี้เป็นต้นไป รายละเอียดปรากฏตามสิ่งที่ส่งมาด้วย 1

3. ให้องค์กรปกครองส่วนท้องถิ่นนำใบเสร็จรับเงินหรือใบชำระค่าสาธารณูปโภคและค่าบริการเป็นหลักฐานการเบิกจ่ายเงินค่าลงทะเบียนการอบรมฯ ตามหนังสือกรมส่งเสริมการปกครองท้องถิ่น ที่ มท 0808.4/ว 762 ลงวันที่ 21 เมษายน 2552 เรื่อง การชำระเงินค่าลงทะเบียนฝึกอบรมผ่านธนาคารกรุงไทย จำกัด (มหาชน)

ทั้งนี้ กรมส่งเสริมการปกครองท้องถิ่นขอสงวนสิทธิ์จะไม่คืนค่าลงทะเบียน ในกรณีที่องค์กรปกครองส่วนท้องถิ่นลงทะเบียนแต่ไม่เข้ารับการประชุมฯ ตามกำหนดไม่ว่ากรณีใด ๆ ทั้งสิ้น ทั้งนี้ หากมีข้อสงสัยสามารถติดต่อสอบถามได้ทางโทรศัพท์หมายเลข 08-1920-9112

จึงเรียนมาเพื่อโปรดพิจารณา

ขอแสดงความนับถือ



อธิบดีกรมส่งเสริมการปกครองท้องถิ่น

QR Code สิ่งที่ส่งมาด้วย

สำนักพัฒนาระบบบริหารงานบุคคลส่วนท้องถิ่น

กลุ่มงานบริหารงานบุคคลทางการศึกษาท้องถิ่น

โทร. ๐-๒๒๔๑-๙๐๐๐ ต่อ ๔๒๒๙

โทรสาร ๐-๒๒๔๑-๙๐๕๕

ผู้ประสานงาน

น.ส.สรัญกร จันทร์กล่ำ 08-1920-9112

..............................................................สันติธร / รอง อสถ.

...................................................สันติธร / รอง อสถ.

................................................ชนินทร์ / ผอ.สน.บถ.

..............................................เทพสุริยา / ผอ.กง.บศ.

..........................................................ธิติวัฒน์ / หน.ฝ

....................................................สรัญกร / บุคลากร